กลุ่มคนที่ตั้งตัวเองเป็นผู้นำชุมชน ชอบอ้างการจัดงานเพื่อหมู่บ้าน มาจัดกินเลี้ยงร้องคาราโอเกะส่วนตัวเปิดลำโพงเสียงดังในลานกีฬาอเนกประสงค์ อย่างวันนี้อ้างว่าทำบุญเลี้ยงพระวันพ่อ มาเปิดลำโพงเสียงดังตั้งแต่7โมงเช้า ทั้งๆที่เลี้ยงพระตอน11โมง พอเลี้ยงพระเสร็จ ก็กินเลี้ยงส่วนตัวร้องคาราโอเกะเสียงดังกันในกลุ่มพรรคพวกตัวเอง ทุกครั้งที่จัดงาน คือ ทำเป็นอ้างว่าจัดงานเพื่อหมู่บ้าน ให้ชาวบ้านนำอาหารมา สุดท้ายจบที่กลุ่มพรรคพวกตัวเอง มาล้อมวงกินเหล้า กินฟรีกันเองแล้วร้องเพลงเปิดลำโพงเสียงดัง วันนี้วันพ่อ วันหยุด แทนที่คนได้หยุดงานอยู่บ้านจะได้พักผ่อน ต้องมาทนฟังเสียงเพลงเสียงดังหนวกหูตั้งแต่7โมงเช้า จนบ่าย2โมงแล้วยังไม่เลิก แถมพูดว่าจะร้องถึงเที่ยงคืน เด็กๆจะเตะฟุตบอลในลานยังเตะไม่ได้เลย มีคนพวกนี้มาร้องเพลงนั่งกินเหล้าขวางอยู่แถมเป็นตัวอย่างไม่ดี เป็นอย่างนี้มาตลอดสิบกว่าปี แจ้งที่เขตไม่รู้กี่ครั้ง ไม่เห็นเขตจะจัดการอะไร คนพวกนี้ก็ยังทำแบบนี้กันจนคนละแวกนี้อิดหนาระอาใจมาก เพราะละแวกนี้มีผู้สูงอายุ บางคนอายุจะเป็นร้อยปีแล้ว ใส่เครื่องกระตุ้นหัวใจที่ทนเสียงเบสไม่ได้ด้วย มีคนป่วยต้องพักผ่อนอยู่หลายบ้าน บางคนออกไปทำงานตั้งแต่ตีสาม  ต้องพักผ่อนกลางวัน แต่อยู่บ้านตัวเองแท้ๆกลับพักผ่อนไม่ได้  ขอเจ้าหน้าที่ช่วยมาจัดการด้วยค่ะ ถ้าอยากกินเลี้ยงส่วนตัวขอให้ไปกินบ้านตัวเองหรือไปร้านคาราโอเกะ ไม่ใช่ไม่อยากเสียเงินแล้วมาอ้างจัดงานเพื่อส่วนรวม แต่จริงๆจัดเพื่อเลี้ยงสังสรรค์ส่วนตัวรบกวนคนอื่น